Soudardezed an Israel Defense Forces

**Soudardezed an Israel Defense Forces** zo maouezed o servijout e nerzhioù lu an Israel Defense Forces (hebreek: *Tsva ha-Hagana le-Yisra'el*). Israel a zo e-touez an nebeud broioù ma'z eus ur c'hoñje ret kement evit ar baotred hag ar merc'hed.

Hervez an IDF, 535 soudardez a zo marvet o stourm etre 1962-2016 (ne vez ket kemeret e kont a-benn neuze ar maouezed aet da anaon e servij Israel a-raok 1962). Ar maouezed o devoa kemeret perzh e difenn Israel a-raok ma vije eus ar vro ent-ofisiel ha kendalc'het goude 1948. E-tro 20% eus nerzhioù difenn Israeli a oa maouezed e 1948. Er bloavezh 2011 e oa 33% maouezed eus an hollad soudarded ha 51% anezho o vezañ ofiserezed. Adkavet e vez anezho e rolloù disheñvel en nerzhioù douar, mor ha nij.

E 200 e oa bet embannet ul lezenn war ar servij soudard hag ar gevatalded etre merc'hed ha paotred. Embannet e oa bet gant al lezenn "Ar gwir evit ar maouezed da servij en holl bostoù a zo en IDF gant ar memes gwirioù evit ar baotred." Hiziv-an deiz, etre 88% ha 92% eus an holl gargoù en IDF a zo digor d'ar maouezed, hag e 69% eus an holl bostoù e kaver merc'hed.

Betek 2001, ar maouezed degemeret en IDF a oa kaset er c'horfad maouezed, brudet dre ar berradur CHEN. Goude pemp sizhun gourdonañ diazez e c'hallent servijout evel implijiadezed burev, blenierezed, labourerezed war an armoù, infirmiourezed, labourerezed er radio, diwallerezed an nijoù, sekretourezed an ofiserien uhel, ha stummerezed.
## Implij er propaganda

Implijet e vez skeudenn ar soudardezed en IDF evit brudañ stourmoù Israel ha reiñ ur sell gwelloc'h eus nerzhioù lu Israel. E-leizh a fotoioù anezho a vez kavet e keleier ha lec'hiennoù ofisiel Israel. Gouarnamant ha nerzhioù lu Israel a zo chalet bras pa vez lazhet lod eus ar soudardezed pe pa vezont prizoniet gant enebourien ar vro.
## Droukskouerioù
Kudennoù a zo savet dre emzalc'h lod eus soudardezed Tsahal:
* Skeudennoù damhudur lakaet war rouedadoù sokial
* Skeudennoù eus soudardezed o poziñ gant prizonidi palestinian

## Skeudennoù

Flickr - Israel Defense Forces - Female Paratroopers at the Sinai Campaign.jpg|1956 : soudardezed er Sinai
File:Flickr - Israel Defense Forces - Officer Course for Infantry Command.jpg|Danvez ofiserezed
File:Flickr - Israel Defense Forces - Female Soldiers Unload their Weapons.jpg|Soudardezed an IDF
File:IDF Soldiers Shooting Practice.jpg|Gourdoniñ war an tennañ
Flickr - Israel Defense Forces - Becoming A Soldier of the Caracal Battalion (60).jpg|Danvez soudardezed o c'hourdoniñ
Flickr - Israel Defense Forces - IDF Soldiers Serving in the "Lowest Place on Earth".jpg|Soudardezed o tiwall an harzoù
File:Flickr_-_Israel_Defense_Forces_-_IDF_Female_Infantry_Instructor_Takes_it_All_Out_with_Her_Machine_Gun.jpg|Soudardez gourdonerez gant ur vindrailherez ponner
File:Flickr - Israel Defense Forces - Female Soldier at the Shooting Range.jpg|Gourdonadeg e 2006. Ar soudardez a zo oc'h adkargañ ur vindrailherez ponner M2 Browning.
File:Flickr - Israel Defense Forces - Female Troops Get Fit in the Field.jpg|Gourdonadeg korf
File:Ancocourse3456559434.JPG|Ofiserezed e-pad ur c'hourdonadenn
File:Flickr - Israel Defense Forces - Soldier Participates in the IDF Combat Fitness Competition, Nov 2010.jpg|Gourdonadenn d'ar stourm kêrel
File:Flickr - Israel Defense Forces - Female Tank Instructors Conduct Drill (14).jpg|Gourdonerezed an tankoù
File:Flickr - Israel Defense Forces - Becoming A Soldier of the Caracal Battalion (59).jpg|Un ezel eus an unvez kemmesk Caracal Battalion armet gant ur CTAR-21 dafaret gant ur Meprolight 21 reflex sight.

## Notennoù ha daveennoù